ગોંડલ ખેતીવાડી ઉત્પન્ન બજાર સમિતિના ચેરમેન ગોપાલભાઈ શિંગાળા, વાઇસ ચેરમેન કનકસિંહ જાડેજા, પ્રફુલભાઈ ટોળીયા એ મુખ્યમંત્રી વિજયભાઈ રૂપાણીને પત્ર લખી રજૂઆત કરી હતી કે સૌરાષ્ટ્ર તથા રાજ્યભરમાં અતિવૃષ્ટિ થઈ છે, જેના કારણે ખેડૂતોને ખેતપાક મગફળી કપાસ તેમજ અન્ય પાકોમાં ભયંકર નુકસાન થયું છે, ગત તારીખ ૩૦ ઓક્ટોબરના ગોંડલ તાલુકાના મોટાભાગના ગ્રામ્ય વિસ્તારમાં વરસાદ પડ્યો છે જેનાથી કપાસ સહિતની અન્ય જણસીને વ્યાપક પ્રમાણમાં નુકશાન થયું છે, આ બાબતે ધારાસભ્ય ગીતાબા જાડેજા, યાર્ડના ચેરમેન ગોપાલભાઈ શિંગાળા સહિતનાઓ દ્વારા ગ્રામ્ય વિસ્તારની મુલાકાત લઇ હાલત ની જાત તપાસ કરવામાં આવી હતી, દરમિયાન મગફળી g20, 37, 45 વગેરે માં ખુબજ નુકશાન થયું છે, એ ઉપરાંત પશુઓનો ચારો પણ નાશ પામ્યો છે, આવી જ હાલત કપાસ તથા કઠોળ ની પણ થવા પામી છે તો તાકીદે પાક વીમો મંજૂર કરવા અંતમાં માંગ કરી હતી.